ส่วนที่ 1

ข้อมูลสรุป (Executive Summary)

-   บริษัท ไมด้า แอสเซ็ท จำกัด (มหาชน) “ บริษัทฯ”
    ประกอบธุรกิจการขายเช่าซื้อเครื่องใช้ไฟฟ้าภายในบ้าน(Electrical Home Appliance)
    และในช่วงปลายปี 2545 ได้เพิ่มสินค้าประเภท เฟอร์นิเจอร์สำหรับบ้าน(Home Furniture)
    รถจักรยานยนต์ (Motorcycle) ยี่ห้อชั้นนำต่างๆ พร้อมทั้งให้บริการก่อนและหลังการขาย
    โดยมีเครื่องใช้ไฟฟ้าภายในบ้านเป็นสินค้าขายหลักในสัดส่วนร้อยละ 65.70 ของยอดขาย
    โดยเฉพาะประเภทภาพและเสียง (Audio and Visual หรือ AV) อาทิ โทรทัศน์ วีดีโอ
    วีซีดี ดีวีดี กลุ่มลูกค้าหลักในปัจจุบัน คือ
    กลุ่มบุคคลรายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆทั่วประเทศไทยซึ่งเป็นกลุ่มประชากรหลักของประเทศ
    บริษัทฯดำเนินธุรกิจภายใต้คำขวัญ “เพิ่มความสุข ทุกครอบครัว”
    โดยเน้นกลยุทธ์การบริการก่อนและหลังการขายแบบ “ครบวงจรและถึงที่หมาย”
    ที่เหมาะสมกับรูปแบบการดำรงชีวิตของกลุ่มลูกค้า
    ซึ่งรวมถึงบริการในรูปแบบต่างๆที่ส่งตรงถึงที่อยู่อาศัยของลูกค้า นอกจากนี้
    บริษัทฯใช้กลยุทธ์การขายและการตลาดที่แตกต่างจากผู้ประกอบการรายอื่น ได้แก่
    การรับประกันสินค้าตลอดการผ่อนชำระ การรับซื้อสินค้าเก่าเพื่อแลกเช่าซื้อสินค้าใหม่
    และการให้ระยะเวลาการผ่อนชำระค่างวดที่นานกว่าและเหมาะสมกับความสามารถในการชำระของผู้เช่าซื้อ
    คือ สูงสุด 18 เดือนสำหรับเฟอร์นิเจอร์ 24 เดือนสำหรับเครื่องใช้ไฟฟ้าภายในบ้าน 36
    เดือนสำหรับรถจักรยานยนต์ 12 เดือนสำหรับโทรศัพท์มือถือ ตามลำดับ ณ. 31 ธันวาคม
    2549 บริษัทมีสาขา 150 สาขา ครอบคลุมพื้นที่ 66 จังหวัด ทั่วประเทศไทย

-   บริษัทฯก่อตั้งขึ้นเมื่อวันที่ 12 กันยายน 2534 โดยนาย กมล เอี้ยวศิวิกูล และนาย ธเนศ
    ดิลกศักยวิทูร ภายใต้ชื่อเดิม “ บริษัท นครปฐม ไมด้า 1991 จำกัด “
    ด้วยทุนจดทะเบียนเริ่มแรก 3 ล้านบาท สำนักงานใหญ่ตั้งอยู่ที่อำเภอเมือง จังหวัดนครปฐม
    ดำเนินธุรกิจขายเครื่องใช้ไฟฟ้า และ ในปี 2540 เปลี่ยนชื่อเป็น บริษัท ไมด้า แอสเซ็ทจำกัด
    และเริ่มดำเนินธุรกิจเช่าซื้อเครื่องใช้ไฟฟ้าเป็นต้นมา

-   ณ.วันที่ 31 ธันวาคม 2549 บริษัทฯมีทุนจดทะเบียนทั้งสิ้น 1,895 ล้านบาท
    แบ่งเป็นหุ้นสามัญจำนวน 1,895 ล้านหุ้น มูลค่าที่ตราไว้หุ้นละ 1 บาท
    เป็นทุนจดทะเบียนที่ชำระแล้วจำนวน 1,029.00 ล้านบาท โดยกลุ่มผู้ถือหุ้นใหญ่ของบริษัทฯ ณ
    วันที่ 18 มกราคม 2550 คือ ครอบครัวนายกมล เอี้ยวศิวิกูล และครอบครัวนายธเนศ
    ดิลกศักยวิทูร ซึ่งมีสัดส่วนในการถือหุ้นคิดเป็นร้อยละ 24.60 และ 14.33 ตามลำดับ

-   รายได้จากการขายเป็นรายได้หลักของบริษัท และมีเฉพาะบริษัทเท่านั้นที่มีรายได้จากการขาย
    (บริษัทย่อยไม่มีรายได้จากการขายในปี 2548 บริษัทมีรายได้จากการขายเท่ากับ 1,950.70
    ล้านบาท คิดเป็นสัดส่วนร้อยละ 52.64 ของรายได้รวมของบริษัท ในปี 2549 บริษัท
    มีรายได้จากการขาย จำนวน 949.93 ล้านบาท คิดเป็นสัดส่วนร้อยละ 39.91
    ของรายได้รวมของบริษัท ลดลงร้อยละ12.73 จาก ช่วงเวลาเดียวกันของปีก่อน
    ทั้งนี้เป็นผลจากรายได้จากการให้บริการเช่าซื้อเครื่องใช้ไฟฟ้าภายในบ้านลดลงจำนวน
    615.17 ล้านบาท จากยอดขายเครื่องใช้ไฟฟ้าภายในบ้านทั้งปี 2549

-   ในปี 2549 บริษัทและบริษัทย่อยมีหนี้สูญและหนี้สงสัยจะสูญจำนวน 246.95 ล้านบาท
    หรือเท่ากับร้อยละ 9.10 ของรายได้รวมของบริษัทและบริษัทย่อย ซึ่งลดลงจากสัดส่วนในปี
    2548 เนื่องจากการตั้งสำรองหนี้สงสัยจะสูญตามสัดส่วนลูกหนี้เช่าซื้อของบริษัทย่อยที่ลดลง
    เนื่องจากบริษัทมียอดรายได้จากการขายลดลงจากปีก่อนร้อยละ 36.86
    ของรายได้รวมของบริษัทและบริษัทย่อย
    ถึงแม้ว่าบริษัทและการเปลี่ยนแปลงนโยบายการตั้งสำรองหนี้สงสัยจะสูญสำหรับลูกหนี้พนักงานที่เพิ่มขึ้นจากร้อยละ
    40 เป็นร้อยละ 45 ทั้งนี้ เฉพาะบริษัทมีหนี้สูญและหนี้สงสัยจะสูญในปี 2549 เท่ากับ 173.64
    ล้านบาท หรือคิดเป็นร้อยละ 7.30 ของรายได้รวม โดยลดลงร้อยละ 0.57
    จากช่วงเวลาเดียวกันของปีก่อน ที่มีสัดส่วนหนี้สูญและหนี้สงสัยจะสูญเท่ากับร้อยละ 7.87
    ของรายได้รวม จะเห็นว่าบริษัทมีการตั้งสำรองหนี้สงสัยจะสูญลดลง
    ซึ่งเป็นผลมาจากรายได้จากการขายลดลงจากปีก่อนร้อยละ 27.01
    ของรายได้รวมเฉพาะบริษัท
    ถึงแม้ว่าบริษัทจะปรับเปลี่ยนนโยบายการตั้งสำรองหนี้สงสัยจะสูญพนักงานขายเบิกล่วงหน้าจากเดิมที่ตั้งสำรองเท่ากับร้อยละ
    40 ของมูลค่าลูกหนี้พนักงานขายเบิกล่วงหน้าเป็นตั้งสำรองเท่ากับร้อยละ 45
    รายละเอียดในหมายเหตุประกอบงบการเงิน และเป็นผลจากยอดลูกหนี้การค้าที่ลดลงจาก
    2,527.70 ล้านบาท ณ วันที่ 31 ธันวาคม 2548 เป็น 1,917.93 ล้านบาท ณ วันที่ 31
    ธันวาคม 2549

-   ณ วันที่ 31 ธันวาคม 2549 บริษัทมีสินทรัพย์รวม 4,664.31 ล้านบาท ลดลงจากวันที่ 31
    ธันวาคม 2548 จำนวน 69.82 ล้านบาทหรือร้อยละ 1.47
    โดยแบ่งเป็นสินทรัพย์หมุนเวียนจำนวน 2,024.72 ล้านบาท ซึ่งคิดเป็นสัดส่วนร้อยละ 43.41
    ของสินทรัพย์รวม และสินทรัพย์ไม่หมุนเวียนจำนวน 2,639.57 ล้านบาท
    ซึ่งคิดเป็นสัดส่วนร้อยละ 56.59 ของสินทรัพย์รวม